          Врз основа на член 36 став 1 точка 15 од Законот за локална самоуправа (,,Службен весник на Република Македонија“ бр.5/2002 и „Службен весник на Република Северна Македонија“ бр.202/2024),Советот на Општина Кочани на седницата одржана на 14.11.2025 година, донесе

П Р О Г Р А М А 
за изградба на јавно осветлување во Општина Кочани за 2026 година
I.
Со оваа програма се предвидуваат приходите што ќе се обезбедат од потрошувачите на електрична енергија во Општина Кочани  а ќе се наменат за изградба на јавно осветлување.
II.
Приходите за финансирање на изградба на јавно осветлување  и неговото одржување се обезбедуваат  од надоместокот  на комунална такса за користење и одржување на јавното осветлување.

За користење и одржување на јавното осветлување се плаќа комунална такса според типот на потрошувачите, и тоа:

-0,4 кv(домаќинства) по 25кw/h
-0,4 кv(објекти на трговски друштва и занаетчии) по 50 кw/h
-10 кv по 100 кw/h
-35 кv по 150 кw/h и
-110 кv по 300 кw/h
по цена за јавно осветлување за секое броило за мерење на електрична енергија.

III.
Наплатата на таксата за користење  и одржување на јавното осветлување од имателите на броило ја врши трговското друштво надлежно за дистрибуција на електрична енергија и ја уплатува на соодветна уплатна сметка во рамките на трезорската сметка   за Oпштината на чие подрачје е извршена наплатата.
Комуналната такса се наплатува месечно од страна на наплатната служба при ЕВН Македонија  АД Скопје - КЕЦ Кочани.
IV.
Планираните приходи и расходи во периодот Јануари-Декември 2026 година  ќе изнесуваат:

А.Анализа на приходи за 2026год.
Тип на потрошувачи:

-0,4 кv(домакинства) по 25кw/h
Броила    12.568    x       184,00 ден.   x  12месеци   = 27.750,144 ден.

-0,4 кv(објекти на трговски друштва и занаетчии) по 50 кw/h
Броила   1749        x       368,00 ден.           x 12 месеци   =   7.723,584,00 ден.

-10 кv  по  100кw/h
Броила    50           x       658,00 ден.    x  12 месеци    =      394.800,00 ден.

-35 кv по 150 кw/h
Броила    3             x        976,00 ден.    x  12 месеци  =         35.136,00 ден.
____________________________________________________________________

Вкупно:                                                                                35.903.664,00 ден.

Очекувана наплата сса 97% од вкупно планираното  34.826.554,00 ден.

Приходи од комунална такса за јавно осветлување: 34.826.554,00 ден.
Б. Анализа на расходи за 2026 г.
Набавка и монтажа на ел.материјали и опрема за изградба на јавно осветлување на територија на Општина Кочани за 2026 година
-   Расходи за извршување на работи за изградба на јавно осветлување:    3.000.000,00 ден. 
- Расходи за вршење надзор од овластена фирма за реализирање на горенаведените проекти: 100.000,00 ден.

-  Расходите за предвидената годишно потрошена електрична енергија за јавно осветлување во Општина Кочани ќе изнесуваат: 8.066.202,00 ден.
_____________________________________________________________________
Вкупно  расходи:                                                              11.166.202,00 ден.
Разликата помеѓу планираните приходи 34.826.554,00 ден. и расходи           11.166.202,00 ден. во износ од 23.660.352,00 ден.  ќе бидат искористени за изградба на нови инфраструктурни проекти како и за тековно одржување на јавното осветлување  во Општина Кочани.

V.
Одржувањето на јавното осветлување ќе се врши согласно Одлуката за комунален ред на Општина Кочани.

Редовното одржување на јавното осветлување ќе се изведува преку поднесување на барања од страна на граѓаните, месните и урбаните  заедници  кои се однесуваат на утврдување на дефекти на улично осветлување и проширување на уличното осветлување. Исто така ќе се вршат редовни контроли за согледување на состојбите и отстранување на утврдените дефекти, односно доведување на јавното осветлување во исправна состојба.
Во текот на 2026г.се планира да се продолжи со изградба на ново улично осветлување на места каде што ќе се јави потреба за тоа.

Во рамките на одржувањето на јавното осветлување  ќе се врши и месечно читање на потрошената електрична енергија од јавното осветлување во сите 82 трафостаници.Извршител на овие активности ќе биде ЕВН Македонија - КЕЦ Кочани со претставник од Одделението за комунални работи при Општина Кочани.
Поради олеснето читање на потрошената електрична енергија  и одржување на уличното осветлување во Општина Кочани независно од постоечките ТС/трафостаници/ сопственост на ЕВН-Македонија-КЕЦ-Кочани досега се монтирани 71/седумдесет и еден/метален ормар  за улично осветлување сопственост на Општина Кочани.
Надзор над редовното одржување на јавното осветлување, проверка на пристигнатите фактури за наплата  на извршените работи како и динамиката  на наменското користење на средствата ќе врши Одделението за комунални работи при Општина Кочани.
                                                     VI.
Набавката на материјалот за проширување и одржување на јавното осветлување ќе биде предмет на договор што ќе биде склучен помеѓу субјектот што ќе го врши одржувањето на јавното осветлување и Општина Кочани.

                                                                  VII.
Спроведувањето на Програмата за јавно осветлување и негово одржување во општина Кочани за 2026год. ќе ја следи Одделението за комунални работи.
                                                       VIII.
Програмата влегува во сила осмиот ден од денот на објавувањето во „Службен гласник на Општина Кочани“.
Бр.09- 1575/1                                                             Претседател

14.11.2025 година                                        на Советот на Општина Кочани,   

Кочани                                                                  Александар Андов

